Магьсудов Абдурашид Гьасанан хва

Абдурашид Гьасанан хва Магьсудов (1934 йисан 22 июлдиз, Цилинг, Кьурагь район — 2021 йисан 2 июндиз) — советрин ва Россиядин кинодинни театрдин актер, театрдин педагог«Лезги газет» — Ушел из жизни заслуженный артист РФ Абдурашид Махсудов. Урусатдин Федерациядин лайихлу артист, Дагъустан Республикадин халкьдин артист я.

 Биография 
Абдурашид Магьсудов 1934-лагьа йисан 22-лагьай июлдиз Кьурагь райондин Цилинг хуьре дидедиз хьана.

Хуьруьн мектебда ирид класс кӀелна куьтягьна ам Дербентдин муалимар гьазурзавай училищедик экечӀна. Гьана ада санал 9-10-лагьай классрин предметарни кӀелна.

1951-лагьай йисуз Дагъустандин педагогикадин институтдик экечӀдай вахтунда, са экзаменни хгана, Абдурашидаз ГИТИС-дин лезги театрадин студиядиз жегьил артистар гьазурзавай малумат акуна. Лап мектебда кӀелзавай йисарилай Абдурашидаз сегьнеда къугъваз, манияр ягъиз, кьуьлер ийиз ва миллетдин инструментрал къугъваз ашкъи авай тир.

Магьачкъаладиз ГИТИС-дай атанвай педагог М. П. Чистякова атанвай жегьилрикай Абдурашид Магьсудов, Багъиш Айдаев, Аминат Алиева, Али Эфендиев хкудна.

Москвада ам 2-лагьай курсуник ктуна. Сифте кьиляй кӀелун четиндиз физвай — этюдар, сегьнедин сес, кьуьлер, манияр — абур жегьил гададиз цӀийи агьвалатар тир, амма Абдурашида артухан тарсар къачуз Аялрин театрадин режиссёрдин куьмекчи Балашовадин патаг физ хьана. Пуд лагьай курсуниз экъечӀайла Абдурашида вири четинвилер кьулухъ туна, хъсан студент тирвиляй ада тӀварцӀихъ галай стипендия къачуз хьана. Дипломдин спектаклийра Абдурашида Лишо — Янян рол «Рехи руш» пьесада, Кузьмадин «Сулак-свидетель» пьесада ва Станарелян «Лекарь поневоле» пьесада бегьемарна«Али Албанви» — Абдурашид Махсудов — Заслуженный артист России.

1955-лагьай йисуз Магьсудова Лезги театрдин сегьенадал ролар къугъваз эгечӀна. 1959-лагьай йисалай кьулухъ ада кинода къугъваз гатӀумна. Ам «Цавалай цифер алатзава», «Сувави руш», «ВикӀегь Хучбаракай кьиса», «Трамида», «Шамил» и «Отраран кьиникь» филмра рола къугъвана«Газета Культура» — Игравший горцев советский актер Абдурашид Махсудов умер в 86 лет.

 Баянар 

 ЭлячӀунар 
 Кино-Театр. Ру — АБДУРАШИД МАХСУДОВ

Категория:Урусатдин Федерациядин лайихлу артистар
Категория:Дагъустандин халкьдин артистар
Категория:ГИТИС акьалтӀарнавайбур